Η έννοια της φροντίδας στη νοσηλευτική ηθική
Authors: Τίφας Ανδρέας 
Published: September 2021

Στη διδακτορική μου διατριβή επεξεργάζομαι από φιλοσοφική σκοπιά την έννοια της φροντίδας στη νοσηλευτική ηθική: αξίες, συγκρούσεις και δεοντολογία. Η παρούσα εργασία μελετά και εξετάζει τις σχέση μεταξύ της εφαρμογή της φροντίδας κατά την κλινική νοσηλευτική πρακτική και την νοσηλευτική ηθική, με την εφαρμογή και χρήση των επικρατέστερων ηθικών θεωριών και των αξιωμάτων που απορρέουν από αυτές.Η ερευνητική μας εργασία εκτός από το εισαγωγικό σημείωμα αποτελείται από 5 κεφάλαια, την σύνοψη των ερευνητικών αποτελεσμάτων και τη βιβλιογραφία. Στο εισαγωγικό σημείωμα αναλύεται ο σκοπός της έρευνας, το θεωρητικό υπόβαθρο του ερευνητικού ζητήματος καθώς και τα ερευνητικά ερωτήματα. Επίσης αναλύεται η πρωτοτυπία της παρούσας έρευνας και τη συνεισφορά της, η ερευνητική μεθοδολογία και τέλος η δομή της έρευνας.Στο πρώτο κεφάλαιο που αποτελείται από δυο μέρη αναλύονται οι έννοιες της νοσηλευτικής και της φροντίδας, καθώς και το νοσηλευτικό περιβάλλον φροντίδας. Στο πρώτο μέρος αναλύεται η έννοια της νοσηλευτικής μέσα από μια ιστορική αναδρομή σχετική με την έννοια της νοσηλευτικής, αναφέρονται τα διάφορα μοντέλα νοσηλευτικής φροντίδας καθώς και οι αρχές νοσηλευτικής. Ακολούθως στο δεύτερο μέρος αναφερόμαστε στην έννοια της φροντίδας, εξετάζοντας οι προσεγγίσεις της έννοιας φροντίδα, καθώς τα συστήματα και ο σύγχρονος διάλογος για τα συστήματα φροντίδας, ενώ στο τρίτο μέρος γίνεται αναφορά στο νοσηλευτικό περιβάλλον φροντίδας.Στο δεύτερο κεφάλαιο παρουσιάζεται η έννοια της ηθικής που αποτελείται από έξι μέρη. Στα πρώτα τρία αναλύονται η αρετή, το δέον και η ωφέλεια αντίστοιχα, ως τα μέρη του αγαθού που ασχολούνται οι επικρατέστερες ηθικές θεωρίες. Ακολούθως στο τέταρτο και πέμπτο μέρος παρουσιάζονται οι πηγές της ηθικής που ασχολούνται με την εφαρμοσμένη ηθική, ήγουν η ιατρική ηθική και η βιοηθική, αλλά και η νοσηλευτική ηθική. Και τέλος, στο τελευταίο μέρος παρουσιάζεται η σχέση της ηθικής με τα δικαιώματα.Στο τρίτο κεφάλαιο παρουσιάζεται η σχέση της νοσηλευτική ηθικής με την έννοιας της φροντίδας. Αυτή η παρουσίαση γίνεται με την αναφορά τριών θεωριών της ηθικής της φροντίδας στα τρία μέρη του κεφαλαίου. Συγκεκριμένα στο πρώτο μέρος παρουσιάζεται η θεωρία της Carol Gilligan, στο δεύτερο η θεωρία της Joan Tronto και στο τρίτο η θεωρία της Nel Noddings. Στο τέταρτο κεφάλαιο παρουσιάζεται η σχέση της νοσηλευτικής με τα τέσσερα ηθικά αξιώματα της αυτονομίας, της ωφέλειας, της μη βλάβης και της δικαιοσύνης, δηλαδή πως και που εφαρμόζονται τα τέσσερα αξιώματα κατά την παροχή της νοσηλευτικής φροντίδας κατά την καθημερινή κλινική πρακτική.Ενώ στο πέμπτο κεφάλαιο αναδεικνύεται η έννοια της φροντίδας στην σύγχρονη νοσηλευτική ηθική, όπως αυτή εντοπίζεται σε αναφορές μέσα σε κείμενα δεοντολογίας, ως επίσης σε ποια ηθική θεωρία βασίζεται η κάθε αναφορά.Και τέλος, στα συμπεράσματα, παρουσιάζονται τα γενικά συμπεράσματα της σχέσης και σύζευξης της έννοιας της φροντίδας στην σύγχρονη νοσηλευτική. Εξετάζεται η δυνατότητα η θεμελίωση των τεσσάρων ηθικών αξιωμάτων στη νοσηλευτική ηθική και αφετέρου, μέσα από την διερεύνηση διάφορων κειμένων δεοντολογίας: διακηρύξεων, συμβάσεων και κωδίκων Με τα συμπεράσματα γενικά και επιμέρους συνθέτουμε μια νέα οπτική για την έννοια της φροντίδας στην σύγχρονη νοσηλευτική ηθική με σκοπό να αποτελέσει οδοδείκτη στο ανοικτό μέλλον.